lra mg scpta
ost
scpt e p lud
opp et hij
et is een deylinge geschiet en gemaect tusschen lodewijke van
oppendorp jouffr muen van ovdyle sijnre medegesellinnen
dochter reyners wile van ovdyle in deen zijde en jouffr
magrieten van ovdyle oec dechter des voirs wilen reyners
Ende suster der voirs jouff annen in dande van allen den
omberuerliken goeden die hen toecomen en vervallen sijn nae de
doet des voirs wilen reyners m joufff annen lombaerts wilen
sijnre medegesellynnen ter tijt dat sij leefde te deylen Ende sijn
bleven en gevallen den voirs lodewijke van oppendorp en jouffr
anen sijnre medegesellinnen in huer deylinge de goede tsijse
en renten hier nae genoempt inden iersien huys en hoff metter
schuren en eene dachmael hoefs daer achter gelegen te loven
inde hoelstrate tusschen de goede gort peters en jannes van
rode Item xiiii boender erfs oft daer omtrent soe lant soe
bosch metter tiechelven al aen een gelegen bijden galgberch
Item een dachmael wijngarts gelegen boven tvoirs erve
Item een woenighe metten hove wijngarde schueren en anden
huen toebehoirten gelegen te loven inde proestrate naest den
goeden jan lonijs Item een hof metten huysingen scallagien
en anden sijnen toebehoirten gelegen te slympreit onder
theerscap vander sluysen met rix vuenden lants oft daer
omtrent daer toe hoerende inde pchie van meylhem gelegen
ende daeroutrent Item x boender bosch gelegen biden
bosschetsheren van meylhem Item seven boender lants
oft daer omtrent gelegen tusschen mveylhem en gobbertingen
te gade met alsulken dertschoeve tsijse en capuyne metten laten
en heerscape alse de voirs wilen reyne aldaer te houden plach
Item een mudde tarwer der maten van loven erfspachts op
seker goede toebehoirende den bastaert soen peters van dongel
berghe te rous gelegen Item noch een mudde tarwen erfspachts